Torvald Sund

**Torvald Sund** () er ein norsk forfattar og dramatikar  som er busett i Levanger.

Det går tre trådar gjennom Sunds forfattarskap. Like frå debuten har han vist ein lojalitet mot underklassa, minoritetane og dei utstøytte. Dette kjem blant anna til uttrykk i dei tidlege bøkene frå sørsamisk miljø, i novellesuiten *Knivkastarens son* og i *Siste ytre* frå nyfattigdommens Noreg. For det andre har han eit episk talent knytt til historier og miljø frå sin eigen oppvekst i kystkulturen, som kjem til uttrykk i novellene *Sjømannen og Vårherre* og endå sterkare i hans førebels einaste store roman, *Seglet og dansen*.

Ikkje minst har han òg sterke røter i ein folkeleg *lygarsoge*-tradisjon der målande karakteristikkar og utrulege hendingar veks fram i ei sjølvforsterkande fantasiverd. Dei to populære bøkene om *Onkel Oskar* er dei tydelegaste døma på dette. Stoffa vart òg filmatisert i 1997 med blanda suksess. Problemet med filmen var langt på veg at humoren i bøkene ligg i eg-personen sin tankemonolog.

Dei siste åra har Sund arbeidd meir med dramatikk. Monologen *Brenn draumane mine på Callios rei* blei framført hausten 2006 på Trøndelag Teater under tittelen *Takoradi - historia til ein sjømann*. To historiske spel med tilsynelatande ulik tendens hadde  premiere i høvesvis Vikna og Levanger i 2005 og 2006. Felles for stykka er identifikasjonen med interessene til underklassa.

## Bibliografi
* *Dugnadstid*, dikt. (Dikt 1979)
* *Haustsommar i reinfjellet* (Ungdomsbok 1979)
* *Anselm reineigaren* (Barnebok 1981)
* *Du klarer det, Næjla* (Ungdomsbok 1982)
* *Eg er med deg, Kim* (Ungdomsbok 1983)
* *Snøstormen* (Billedbok 1984)
* *Villmarksguten* (Biletbok 1985)
* *Første tørn på 'Havterna*'   (Ungdomsbok 1986)
* *Grensejegerar*  (Ungdomsbok 1987)
* *Onkel Oskars saueost og andre godbitar* (Forteljing 1988)
* *Slong*   (Barnebok 1989)
* *Vettskremt*    (Barnebok 1990)
* *Vi, kafegrisen og den flygande hollendar på flukt*    (Barnebok 1990)
* *Skrømt* (Barnebok 1991)
* *Onkel Oskar spring naken heim til jul* (Forteljing 1991)
* *Steindau* (Barnebok 1992)
* *Bestemors tre* (Barnebok 1993) Gjenutgitt som *Fuglefangartreet* (2005)
* *Trollkatta* (Barnebok 1993)
* *Sjømannen og Vårherre* (Noveller 1994)
* *Guten som song så stygt* (Barnebok 1994)
* *Bror, Venn* (Barnebok 1997)
* *Brenn draumane mine på Callios rei* (Dramatisk monolog 1998)
* *Seglet og dansen* (Roman, 1999)
* *Knivkastarens son* (Barnebok, 2001)
* *Då nissen kyssa mamma* (Barnebok, 2003)
* *Siste ytre* (Ungdomsbok, 2005)
* *Trua og saltet* (Spel, premiere Vikna 2005)
* *Raud vinter* (Spel, premiere Levanger 2006)
* *Takoradi* (Teatermonolog, premiere Trondheim (Trøndelag Teater) 2006)
* *[[Namsens Auge]]* (Spel, premiere Grong 2008)
* *Dans stille før stormen*  (Roman, 2010)
* *Helg* (Skodespel, 2011)
* Sildbøtta (Roman, Communicatio, 2014)
* Bøt nota, fang livet (Roman, Communicatio, 2016)

## Prisar
* Nynorsk barnelitteraturpris 1981 for *Anselm reineigaren*
* Ole Vig-prisen 1985
* Skolebibliotekarforeningens litteraturpris 1987
* Nynorsk barnelitteraturpris 1991 for serien *Lesehesten*
* Nord-Trøndelags fylkes kulturpris 2000
* Nynorsk barnelitteraturpris 2001 for *Knivkastarens son*

## Referansar
* 

## Bakgrunnsstoff
* Digitaliserte bøker av Torvald Sund hjå Nasjonalbiblioteket
* Utgjevingar av Torvald Sund i Biblioteksøk
* Presentasjon av Torvald Sund  på nettstaden til Samlaget
* Presentasjon av Torvald Sund  på nettstaden til Norske Dramatikeres Forbund

## Kjelde

**Denne artikkelen bygger på «[[:nb:Torvald Sund|Torvald Sund]]» frå ,  den 25. april 2012.*